Tässä Jerusalem uutiset ja Pekka Sartola, hyvää lauantai-iltaa.
Uutisaiheita tänään;
Kaksi israelilaista, saman perheen isä ja poika -
saivat surmansa terroristien iskussa -
lähellä jo surullisen kuuluisaksi tullutta Huwaran kaupunkia.
Näin Israelin armeijan tiedottajan mukaan.
Tutkimukset paljastivat, että uhrit olivat pysähtyneet -
huoltamaan autoaan paikallisen autopesulan luona, -
kun terroristit lähestyivät uhreja juosten ja ampuivat lähietäisyydeltä.
Magen David Adom, eli Israelin Punainen Risti -
samoin kuin Palestiinan Punaisen Puolikuun ambulanssit -
olivat lähes välittömästi paikalla mutta eivät onnistuneet pelastamaan uhreja.
Miehet siirrettiin Israelin armeijan tukikohtaan ensiapua varten, -
mutta he kuolivat vammoihinsa.
Hamas ja Palestiinan islamilainen jihad juhlivat kyseistä iskua.
"Onnittelemme sankarillista ampujaa Huwarassa.
Isku on seurausta jatkuvasta lupauksestamme suojella kansaamme,
vastata miehityksen rikoksiin ja puolustaa Al-Aqsan moskeijaa", -
julisti terroristijärjestön tiedottaja pian hyökkäyksen jälkeen.
Huwara on monien terrori-iskujen kohtauspaikka, -
sillä päätie leikkaa kaupungin läpi, eikä vaihtoehtoista reittiä ole.
Vuoden alusta alkaen alueella on tapahtunut -
ainakin kolme vakavaa terrori-iskua.
Aiempia terrori-iskuja Huwarassa tai sen lähellä -
ovat seuranneet uudisasukkaiden tekemät kostoiskut.
He ovat mellakoineet kaupoissa ja moskeijoissa, -
polttaneet autoja ja koteja ja haavoittaneet palestiinalaisia.
Huwaran pormestari kehotti asukkaita olemaan varuillaan -
ja valmistautumaan vieläkin pahempaan.
Pitkään vireillä ollut asekauppa Saksan kanssa varmistui, -
kun USA myönsi Israelille oikeuden myydä -
Arrow 3 ohjustorjuntajärjestelmän Saksalle -
3,5 miljardin dollarin kauppasummalla.
Puolustussopimus tulee olemaan maan historian suurin.
Saksan armeija odottaa saavansa -
tämän pitkän kantaman järjestelmän käyttöönsä kahden vuoden kuluttua.
Saksa pyrkii näin vahvistamaan puolustustaan -
Venäjän Ukrainaan tekemän hyökkäyksen johdosta.
Sopimus syntyi -
Benjamin Netanjahun ja Olaf Scholzin tapaamisessa viime huhtikuussa.
Kyseinen Arrow-3 ohjuspuolustusjärjestelmä -
on Israelin ja Yhdysvaltojen yhdessä kehittämä, -
siksi sen myyntiin tarvittiin kummankin maan suostumus.
Arrow 3 on Israelin edistyksellisin -
pitkänkantaman ohjuspuolustusjärjestelmä.
Sen tarkoituksena on tuhota ballistisia ohjuksia ilmakehän ulkopuolella.
Parhaillaan kehitetään vielä edistyneempää Arrow 4 järjestelmää.
Pääministeri Benjamin Netanjahu ja oikeusministeri Yariv Levin -
ovat sopineet jäädyttävänsä hallituksen ajaman -
oikeuslaitoksen uudistusohjelman vuoden ajaksi, -
kertoi Israel Hayom-media viime viikolla, -
viitaten nimettöminä pysytteleviin liittoutuman virkamiehiin.
Aiemmin Netanjahun ultraortodoksiset kumppanit -
vaativat uudistuksen keskeyttämistä, -
jotta asevelvollisuuslaki voitaisiin hyväksyä.
Artikkelin mukaan Netanjahu ja Levin ovat pyytäneet suunnitelmalle -
Israelin presidentin Isaac Herzogin siunausta, -
ja molemmat toivovat, että tauon virallistaminen -
lopettaisi pitkään jatkuneet hallituksen vastaiset mielenosoitukset.
Aiemmin viime viikolla useat Israelin tiedotusvälineet kertoivat, -
että Netanjahun haredi- eli ultraortodoksiset koalitiokumppanit -
vaativat koko uudistuksen keskeyttämistä määrättömäksi ajaksi, -
jotta voitaisiin hyväksyä laki, joka antaisi haredi-juutalaisille -
lähes täydellisen vapautuksen asepalveluksesta.
Puolustusministeri Yoav Gallant kertoi haredi-poliitikoille, -
että sellaisen lakiehdotuksen täytäntöönpano olisi mahdotonta -
nykyisessä poliittisessa ilmapiirissä. Pääministeri Netanjahu on sanonut, -
että hänen hallituksensa pyrkii opposition kanssa sopimukseen -
oikeuslaitoksen uudistuspaketin loppuosasta -
vielä äskettäin alkaneen Knessetin kesätauon aikana.
Amerikkalaiselle Fox News-medialle antamassaan haastattelussa -
pääministeri kiisti uudistusohjelman heikentävän Israelin demokratiaa, -
kuten sen vastustajat väittävät, -
ja totesi, että se itse asiassa vahvistaa demokratiaa.
"Tuomme sen takaisin samaan linjaan, jossa useimmat demokratiat ovat, -
sinne, missä Israel oli viiden ensimmäisen vuosikymmenen aikana
ja missä sen pitäisi olla tulevina vuosikymmeninä."
Ryhmä uskonnollisia juutalaisia ja heidän kannattajiaan, -
mm. rabbit ja joitakin Knessetin jäseniä, -
ovat esittäneet virallisen pyynnön -
Israelin Kansallisen turvallisuuden ministerille, Itamar Ben-Gvirille.
He pyytävät lupaa soittaa shofar-torvea Temppelivuorella -
Rosh Hashanah juhlapäivänä ensi kuussa.
Kirjelmässä mainitaan: "Pyydämme -
lain sinulle myöntämän valtuutuksen nojalla -
neuvomaan poliisia ja Temppeli- vuorelle määrättyjä virkamiehiä -
sallimaan juutalaisten pääsy Temppelivuorelle -
Shabbat Rosh Hashanah päivänä.
Näin siksi, jotta voidaan suorittaa perinteiset Raamatun määräämän -
juutalaisen uudenvuoden rukoukset, -
joka sisältää shofariin puhaltamisen ja on välttämätön tuona päivänä."
Tänä vuonna kyseinen päivä on 16. syyskuuta.
He pyysivät myös, että heille sallittaisiin rituaalien suorittaminen -
seuraavanakin päivänä, siis sunnuntaina 17. syyskuuta, -
jolloin paikka on muutoinkin avoinna juutalaisille.
Juutalaiset viettävät Rosh Hashanaa kahtena peräkkäisenä päivänä.
Viime vuonna useat juutalaiset yrittivät soittaa shofaria lähellä Temppelivuorta
juuri Ros HaShanaa edeltävänä Elul kuukautena,-
jolloin se on ollut yleinen tapa. Tätä tehtiin itämuurilla, alueella, -
jonka arabit olivat takavarikoineet ja muuttaneet hautausmaaksi.
Mediassa paikkaa on kuvattu arabihautausmaaksi, -
mutta viime aikoihin asti se oli ennen muuta juutalaisten rukouspaikka.
Muutamia vuosia sitten havaittiin, että arabit olivat alkaneet -
haudata kuolleitaan Temppelivuoren itäseinän viereen, -
vuosisatoja vanhojen juutalaisten hautojen ja Temppelivuoren väliin.
Vaikka poliisi oli tietoinen näistä laittomista arabihautauksista, -
se kieltäytyi tekemästä mitään estääkseen toiminnan, -
joka oli tuhoisaa myös alueen arkeologialle.
Viranomaiset saivat myös kiinni arabeja -
valmistelemasta paikalle väärennettyjä hautoja, -
joissa ei ollut ihmisjäännöksiä. Ainakin puolet paikalla olevista -
muslimihaudoista on tyhjiä väärennetyillä hautakivillä.
Yhdysvalloissa presidentti Trumpin entinen neuvonantaja, -
eläkkeellä oleva Yhdysvaltain armeijan kenraaliluutnantti Michael Flynn, -
väittää, että juutalaiset ovat syyllisiä keskitysleireille karkotukseen.
Puhuessaan kristittyjen johtajien konferenssissa Michiganissa -
kenraali Flynn sanoi, että vieraillessaan kuolemanleirillä -
hän oli ymmällään siitä, mitä hän piti juutalaisten halukkuutena -
antaa kuljettaa itseään paikkoihin, joissa heidät murhattaisiin.
Samalla hän syytti juutalaisia kaikkien Auschwitz-Birkenaun keskitysleirillä -
holokaustin aikana menehtyneiden lasten kuolemasta.
Kenraali Flynnin mukaan äidit olivat antaneet -
natsien pakata lapsiaan juniin kuin sardiineja purkkiin.
Aivan alussa he eivät todellakaan tienneet mistä oli kyse. He luulivat, -
että lapset vietiin pois sota-alueilta, jotta heistä huolehdittaisiin.
Mutta ei kestänyt kauan, ennen kuin sana pääsi leviämään, -
koska ihmiset alkoivat paeta karkotuksia.
Kenraali Flynn väitti myös, että juutalaiset olisivat voineet -
vastustaa natsien järjestelmällistä tuhoamista, -
johtuen heidän lukumääräisestä vahvuudestaan vartijoihin verrattuna.
Holokaustiasiantuntijat ovat kuitenkin kenraali Flynnin kanssa eri mieltä.
Uhrien syyttäminen siitä, etteivät he vastustaneet enempää, -
vääristää täydellisesti tapahtumien kulkua.
Se jättää huomiotta laajemman kuvan tilanteesta, -
jossa juutalaiset olivat.
Kenraali Flynnin esittämien väitteiden hylkääminen onkin elintärkeää, -
koska se antaa täysin väärän kuvan todellisuudesta.
Libanonissa toimivan terroristijärjestö Hizbollahin, -
eli Allahin puolueen johtaja sheikki Hassan Nasrallah -
piti palopuheen Newsgate Onlinessa, -
jossa hän kuvaili mahdollisen Israelia vastaan käytävän sodan seurauksia.
Hänen mukaansa asetelmassa, jossa Israel käy sotaan Libanonia vastaan,
se lähetetään takaisin kivikaudelle. Israelista ei jää mitään jäljelle -
vastarinta-akselia vastaan käytävän sodan jälkeen.
Hän listasi puheessaan useita infrastruktuurikohteita, -
joihin Hizbollah aikoo hyökätä sodassa Israelia vastaan, -
kuten lentokentät, energialaitokset, vesilaitokset, viestintäkeskukset, -
ammonium nitraattilaitokset ja Dimonan ydinlaitos.
Nasrallah sanoi myös, että vaikka Israel saattaa onnistua -
lähettämään jonkun maan sieltä täältä takaisin kivikaudelle, -
Israelista itsestään ei tule jäämään mitään jäljelle, -
jos koko vastarinta-akseli liittyy sotaan sitä vastaan.
Nasrallahin uhkailut lähettää Israel takaisin kivikaudelle -
ovat suoratoistoa Israelin puolustusministerin Yoav Gallantin -
äskettäin antamasta samansisältöisestä lausunnosta.
Vastarinta-akselilla Nasrallah tarkoittaa koko arabimaailman lisäksi -
Hizbollahia, Hamasia, Palestiinan Islamilaista Jihadia -
sekä useita sunnalaista islamia tunnustavia terrorijärjestöjä -
Juudean ja Samarian alueilla. Niitä kaikkia yhdistää -
Iranin antama järjestelmällinen tuki sekä sen odottavana selkärankana -
mahdollinen ydinase, jota Iran edelleen tavoittelee.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7